**A Vredestein Sprint Classic bizonyult a legjobb ár-érték arányt kínáló választásnak a legjobb gumiabroncsok tesztjén**

**Az *Auto Bild Klassik*, a vezető német autós magazin a napokban tette közzé a gumiabroncsokon végzett éves tesztjének eredményeit, amelyen a Vredestein Sprint Classic is megmérette magát. A Vredestein gumiabroncsok minden kategóriában kiváló eredményeket értek el, és a legjobb három gumiabroncs közé sorolták őket. Az *Auto Bild Klassik* a Sprint Classicot találta a legjobb ár-érték arányt, a legjobb tapadást és a legrövidebb féktávot nyújtó választásnak az összes, nedves utakon tesztelt modell közül.**

Az *Auto Bild Klassik* tesztjén az eredetileg Pat Moss által vezetett Austin-Healey 3000 autó vett részt, mivel a versenyzés ezen úttörő és az 50-es, 60-as évek számos elismerését bezsebelő női szereplője volt az első nő, aki megnyerte a Liège-Róma-Liège versenyt 1960-ban. A magazinnak szándékosan esett erre az ikonikus autóra a választása, mivel így tesztelhették, hogy a modern gumiabroncsok és az ilyen igazán klasszikus jármű párosa hogyan teljesít.

A 185 R15 méretű Vredestein Sprint Classicot 8 teszten tették próbára a Bécs külterületén található Wachauring pályán, amelyek a következők voltak: nedves felületeken való kezelhetőség, fékezés, vízen futás és teljesítmény, illetve száraz felületeken való kezelhetőség, fékezés, gördülési ellenállás és zajszint. Az *Auto Bild Klassik* beszámolója kihangsúlyozza, hogy a Vredestein „mind nedves, mind száraz felületen jó kanyarodási képességű és megfelelő tapadású harmonikus kezelhetőséget nyújt, emellett jó visszajelzésekre alapuló precíz kormányérzékenység és rövid féktáv jellemzi”.

**További információ:**

Tamara Oostveen, európai PR- és eseményfelelős menedzser

Tel.: +31 (0) 6 42 37 41 01

E-mail: tamara.oostveen@apollovredestein.com

**Az Apollo Vredestein vállalatról**

Az Apollo Vredestein BV Európában és az Egyesült Államokban csúcsminőségű gumiabroncsot gyárt és értékesít személygépkocsikhoz, kétkerekű járművekhez, teherautókhoz, valamint mezőgazdasági és ipari gépekhez. Az Apollo Vredestein az Apollo Tyres Ltd multinacionális abroncsgyártó nagyvállalat része, amely Indiában, Hollandiában és Magyarországon is rendelkezik gyártóegységekkel. Az Apollo Tyres Ltd két globális márkanéven – Apollo és Vredestein – forgalmazza termékeit. A vállalat gumiabroncsai a márkás, exkluzív és termékek sokaságát forgalmazó ellátóközpontok kiterjedt hálózatának köszönhetően több mint 100 országban érhetőek el.